Հանդիպման այս հատվածից հետո «Լույսի» տեղեկատվական տեխնոլոգիաների ղեկավար Հարութ Աբրահամյանը պատմեց` ինչպես ու որտեղից է իր գործունեությունն սկսել հիմնադրամը, ինչպես է զարգացել` դառնալով Հայաստանում նշանակալի դերակատարներից մեկը: Հարութը որպես օրինակ բերեց «Լույսի» իրականացրած աշխատանքը Ծափաթաղում` Սևանի լճի հարևանությամբ գտնվող սահմանամերձ գյուղում: Այնտեղ հիմնադրամի կրթաթոշակառուները և մենթիները տեղացի պատանիներին ու երիտասարդներին մեծ ոգևորություն էին փոխանցել, խրախուսել նրանց համայնքում ավելի նշանակալի դեր ստանձնելու` նվազագույն գործիքների և ռեսուրսների օգտագործումով նախագծելով ֆուտբոլի դաշտ: